ร้านอาหารร้านต่อไปเป็นร้านสุดท้ายในซี่รีย์  “อร่อยทั่วกรุง”  เฉพาะภาคนี้เท่านั้น ... นั่นแปลว่าจะยังมีซีรีย์  “อร่อยทั่วกรุง”  ภาคต่อๆไปถ้าสามารถรวบรวมร้านอาหารในกรุงเทพฯ ได้มากพอ อิอิอิ  ความจริงร้านต่อไปนี้ไม่ได้เป็นร้านอาหารนะครับ  เป็นร้านกาแฟชื่อดังในย่านสัมมากรเลยครับ  


Lord of Coffee  หมู่บ้านสัมมากร  รามคำแหง  


วิธีการมาร้าน  Lord of Coffee  หมู่บ้านสัมมากร  รามคำแหง  สำหรับคนที่อยู่ทางแถบรามคำแหงแล้วคงไม่คิดว่าการเดินทางมาร้านนี้ซับซ้อนเท่าไหร่แต่สำหรับคนที่อยู่นนทบุรีคงจะถือว่าระยะทาง และเส้นทางออกจะ adventure  เล็กๆนะครับ

ถ้าตั้งต้นจากถนนรามคำแหง ก็วิ่งตรงมาเรื่อยๆเลยครับ ผ่านแยกบ้านม้ามา แล้วให้มองทางด้านขวามือเอาไว้ พอเห็น PurePlace ก็จัดการชิดขวา แล้วยูเทิร์นเลยจุดสังเกตอีกอย่างคือโรงเรียนนวมินทราชูทิศ เตรียมอุดมศึกษาน้อมเกล้าโรงเรียนจะอยู่ตรงทางเข้าหมู่บ้านสัมมากรเลยครับ

พอเข้าหมู่บ้านมาจะผ่านปั๊มน้ำมัน  Pure  ทางขวามือ แล้วเล็งถังเก็บน้ำสูงๆเอาไว้ครับพอถึงถังเก็บน้ำให้ฉีกมาทางขวา แล้วขับตรงมาเรื่อยๆ จนสุดถนน ให้เลี้ยวไปทางซ้ายแล้วหาที่จอดไปเลยครับ  ร้าน  Lord of Coffee  หมู่บ้านสัมมากร อยู่ทางฝั่งขวามือ  ติดถนนเลยครับ

ร้าน  Lord of Coffee  หมู่บ้านสัมมากร  เป็นร้านกาแฟที่อยู่ในบ้านบรรยากาศร่มรื่น  สบาย  มีมุมนั่งเล่นเยอะมากครับ  บริเวณร้าน (บ้าน)  ปลูกต้นไม้เยอะมากครับ  บรรยากาศเลยค่อนข้างสบายๆ  สดชื่น  ร่มเย็น  เหมาะกับการนั่งจิบกาแฟละเลียดขนมครับ


สั่งกาแฟมาล้างปากก่อน ลาเต้ร้อน
กาแฟหอมดีครับ  รสเข้มใช้ได้  ฟองนมก็ละเอียดดีครับ  


 เค้กส้มหน้านิ่ม


เนื้อเค้กนุ่ม  ชุ่มฉ่ำพอสมควร ไม่แห้ง  รสชติของหน้านิ่มเปรี้ยวนิดๆ  พอสดชื่น  แต่รู้สึกว่าไม่มีความมันวาว  แบบที่เค้าเรียกกันว่า  “หน้าด้าน”  ไปนิดนึงครับ  อันนี้ขึ้นอยู่กันเทคนิคการกวนหน้าครับ


เค้กมะพร้าวอ่อน


เนื้อเค้กนุ่มมากๆครับ  ตัวหน้ามะพร้าวอ่อนก็เยอะ  หอมน้ำมะพร้าวอ่อน  ทานง่าย  ไม่หวานมากครับ


ร้าน  Lord of Coffee  หมู่บ้านสัมมากร  เป็นร้านกาแฟที่น่านั่ง  บรรยากาศดี  กาแฟและขนมก็อร่อยครับ

